Мюд Мечев

Мюд Мариевич Мечев (1929 елның 31 августы, Мәскәү - 27 сентябрь 2018, Мәскәү) - Россия рәссам-графигы, иллюстратор, пейзажист, Россия Федерациясенең халык рәссамы (2000), Россия Сәнгать академиясе әгъзасы (2004).

 Биография 
Рәссам Константин Пантелеев-Киреев (1891-1946) гаиләсендә туа. Ата-анасы малайны халыкара яшүсмерләр көне () хөрмәтенә, ә отчествосы, ул елларда хатын-кызлар эмансипациясе популярлыгы белән бәйле рәвештә, анасы Мария Мечевага хөрмәтенә атаганнар. 1936 елда әтисе репрессияләнә һәм хөкем ителә.

1946-1949 елларда Мәскәү югары сәнгать-сәнәгать училищесында укый. 1949 елда училище студенты буларак, «Калевала» карел-фин эпосына иллюстрацияләр буенча Бөтенсоюз конкурсында III урынны ала.

Училищены тәмамлаганнан соң, Карел-Фин ССРга килә, Петрозаводск янында, Соломенное дигән урында яши. Бу елларда рәссам «Калевала» эпосын иллюстрацияләүне дәвам итә. 1956 елда ул тушь белән 200дән артык акварель рәсем ясый, Петрозаводскның «Карелия» нәшриятында рәссам иллюстрацияләре белән беренче китап чыга. Шул чордан башлап рус төненең табигате рәссам иҗатындагы төп темаларның берсенә әверелә. 1957 елда СССР Рәссамнар берлеге әгъзасы итеп кабул ителә, аңа Карелия АССРның атказанган сәнгать эшлеклесе исеме бирелә.

1963 елда Мәскәүгә кайта, анда «Калевалы»ны иллюстрацияләү эшен дәвам итә. 1978 елда «Калевалы»ны график иллюстрацияләгән өчен РСФСРның И.Е. Репин исемендәге Дәүләт премиясенә лаек була, СССР сәнгать академиясе медале тапшырыла, Финляндия Хөкүмәте Ак роза ордены һәм Элиас Леннротның көмеш медале белән бүләкләнә.

1975-1990 елларда "Вакытлы повестьлар" буенча 400-дән артык гравюра иҗат итә. 1994 елда Мечев гравюралары белән «Вакытлы еллар повесте» беренче тапкыр Финляндияд «Нестер хроникасы» исеме астында басыла.

1990 нчы еллардан Яңа Заветның китапларын иллюстрацияләү өстендә эшли. 1993 елда рәссам Иоанн Павел II «Сәнгатьтә гуманизм һәм казанышлар өчен» Рим понтификатының көмеш медале белән бүләкләнә.

Мюд Мечев 2018 елның 27 сентябрендә Мәскәүдә вафат була. Рәссам васыятьнамәсе буенча,  2018 елның 5 октябрендә Карелиядә Кижи утравындагы авыл зиратында җирләнә.

Мюд эшләре Третьяков галереясендә, «РОСИЗО» Дәүләт музей-күргәзмә үзәгендә, Карелия Республикасы Сынлы сәнгать музеенда, Дәүләт Кремль сараенда, Россия мәдәният фондында, АКШ Конгрессы китапханәсе җыелмаларында, Ватикан апостол китапханәсендә, Финляндия Милли банкы җыелмаларында, Россия һәм чит илләрдәге шәхси коллекцияләрдә һәм җыелмаларында урнашкан.

 Чыганаклар 
 Карелия: энциклопедия: в 3 т. / гл. ред. А. Ф. Титов. Т. 2: К — П. — Петрозаводск: ИД «ПетроПресс», 2009. — 464 с. : ил.,карт. — С. 215—216 ISBN 978-5-8430-0125-4 (т. 2)
 Чегодаева М. А. Художник Мюд Мечев. Петрозаводск: ПетроПресс, 2004.

 Тышкы сылтамалар 
 Сайт художника Мюда Мечева
 Персональная выставка в Петрозаводске. 2004 
 Презентация в Национальном музее Республики Карелия 
 Золотая медаль Мюда Мечева 
 Самый национальный из интернационалистов 
 Его называли…
 Биография и произведения на сайте Картинной галереи г. Красноармейска Московской обл.
 Встреча в Зимнике
 Умер народный художник России Мюд Мечев

Төркем:Карелия рәссамнары
Төркем:ССРБ рәссамнары